Nordjyllands Beredskab er fredag eftermiddag godt i gang med at slukke ilden, efter der klokken 12.05 udviklede sig røg og ild i et pillefyr på en ejendom på Græshedevej syd for Hjørring. Det skete heldigvis blot material skade ved branden. - Alle beboere i huset er ude, og der var intet behov for en ambulance til nogen af dem, oplyser vagthavende ved Nordjyllands Politi, Jesper Sørensen. Ifølge vagthavende klarer brandvæsenet selv slukningsarbejdet. - Hvis de får behov for os, kalder de på os. Men umiddelbart er det udelukkende en sag for brandvæsenet, siger Jesper Sørensen og understreger, at branden var lille og derfor helt uden dramatik.

Referat:
Fredag ved middagstid opstod en mindre brand i et pillefyr på en ejendom syd for Hjørring.